18. marts

**18. marts** ir gada 77. diena pēc Gregora kalendāra (78. diena garajā gadā). Līdz gada beigām ir atlikušas 288 dienas.

## Vārda dienas
Adelīna, Ilona

## Notikumi
* 37. gads — Romas senāts anulēja Tiberija testamentu un par jauno Romas imperatoru pasludināja Kaligulu.
* 1314. gads — uz sārta sadedzināja Žaku de Molē — pēdējo Templiešu ordeņa lielmestru.
* 1715. gads — Parīzē tika atklāts pirmais sabiedriskais transports — sešvietīga kariete.
* 1839. gads — sākās Pirmais opija karš.
* 1871. gads — dibināta Parīzes Komūna.
* 1916. gads — Pirmais pasaules karš, Galipoli kauja: spēcīgā Sabiedroto uzbrukumā Dardaneļiem tika zaudēti trīs kaujas kuģi, un briti bija spiesti atkāpties.
* 1921. gads — Rīgā noslēgts miera līgums starp Poliju un Padomju Krieviju.
* 1940. gads — Otrais pasaules karš: Ādolfs Hitlers un Benito Musolīni tikās Brennera pārejā Alpos un vienojās par alianses izveidi pret Franciju un Lielbritāniju.
* 1945. gads — Otrais pasaules karš: 1250 ASV bumbvedēju veica uzlidojumu Berlīnei.
* 1953. gads — zemestrīcē Turcijas rietumos bojā gāja 250 cilvēku.
* 1962. gads — ar Eviānas vienošanos tika beigts Alžīrijas neatkarības karš.
* 1965. gads — PSRS kosmonauts Aleksejs Ļeonovs, atstājot kosmosa kuģi *[[Voshod-2]]*, veica pasaulē pirmo iziešanu atklātā kosmosā, kas ilga 12 minūtes.
* 1976. gads — pieņemts pašreizējais Arubas karogs.
* 1980. gads — PSRS, Pļeseckas kosmodromā degvielas uzpildes laikā eksplodēja nesējraķete *[[Vostok-2M]]*, bojā gāja 48 cilvēki.
* 1989. gads — Ēģiptē, Heopsa piramīdā, tika atrasta 4400 gadu veca mūmija.
* 1990. gads — notika Latvijas PSR Augstākās Padomes vēlēšanas, kurās pirmoreiz vēlēšanu apgabalos varēja izvirzīt vairākus kandidātus.
* 1992. gads — *[[Microsoft]]* izlaida operētājsistēmu *[[Windows 3.1x|Windows 3.1.]]*.
* 2007. gads — Austrālijas pilsētā Melburnā sākās divpadsmitais Pasaules čempionāts ūdens sporta veidos.
* 2014. gads — Krievijas Federācijas parlaments apstiprināja Krimas aneksiju.

### Izklaidē un kultūrā
* 1997. gads — Holivudā notika filmas "Melis melis" pirmizrāde.

## Dzimuši
* 1690. gads — Kristiāns Goldbahs (*Christian Goldbach*), vācu matemātiķis (miris 1764. gadā)
* 1782. gads — Džons Kelhūns (*John C. Calhoun*), ASV politiķis (miris 1850. gadā)
* 1813. gads — Frīdrihs Hebels (*Friedrich Hebbel*), vācu dramaturgs (miris 1863. gadā)
* 1837. gads — Grovers Klīvlends (*Grover Cleveland*), 22. ASV prezidents (miris 1908. gadā)
* 1842. gads — Stefans Malarmē (*Stéphane Mallarmé*), franču dzejnieks (miris 1898. gadā)
* 1844. gads (j.s, pēc v.s. ) — Nikolajs Rimskis-Korsakovs (*Николай Андреевич Римский-Корсаков*), krievu komponists (miris 1908. gadā)
* 1858. gads — Rūdolfs Dīzels (*Rudolf Diesel*), vācu izgudrotājs (miris 1913. gadā)
* 1866. gads.:
** Karols Adameckis (*Karol Adamiecki*), poļu ekonomists un vadībzinātnes teorētiķis (miris 1933. gadā)
** Janis Rozentāls, latviešu gleznotājs (miris 1917. gadā)
* 1869. gads — Nevils Čemberlens (*Arthur Neville Chamberlain*), Apvienotās Karalistes premjerministrs (miris 1940. gadā)
* 1874. gads — Nikolajs Berdjajevs (*Никола́й Алекса́ндрович Бердя́ев*), krievu filozofs (miris 1948. gadā)
* 1903. gads — Galeaco Čano (*Galeazzo Ciano*), itāļu politiķis (miris 1944. gadā)
* 1907. gads — Jakovs Džugašvili (*Яков Иосифович Джугашвили*), Staļina dēls (miris 1943. gadā)
* 1913. gads — Verners Melderss (*Werner Mölders*), vācu pilots (miris 1941. gadā)
* 1922. gads — Egons Bārs (*Egon Bahr*), vācu politiķis (miris 2015. gadā)
* 1926. gads — Pīters Greivs (*Peter Graves*), ASV aktieris (miris 2010. gadā)
* 1927. gads — Džons Kanders (*John Kander*), ASV dziesmu autors
* 1929. gads — Krista Volfa (*Christa Wolf*), vācu rakstniece (mirusi 2011. gadā)
* 1936. gads — Frederiks Vilems de Klerks (*Frederik Willem de Klerk*), Dienvidāfrikas politiķis (miris 2021. gadā)
* 1954. gads — Džeimss Railijs (*James Francis Reilly*), ASV kosmonauts
* 1957. gads — Kristers Fuglesangs (*Christer Fuglesang*), Zviedrijas kosmonauts
* 1959. gads — Liks Besons (*Luc Besson*), Francijas kinorežisors un scenārists
* 1970. gads:
** Matiass Maurers (*Matthias Maurer*), Vācijas kosmonauts
** Kvīna Latifa (*Queen Latifah*), amerikāņu aktrise un repere
* 1975. gads — Heidi Purga (*Heidy Purga*), igauņu žurnāliste un politiķe
* 1977. gads — Zdeno Hāra (*Zdeno Chára*), slovāku hokejists
* 1980. gads.:
** Vitālijs Višņevskis (*Виталий Вишневский*), Krievijas, Ukrainas hokejists
** Rihards Zednīks (*Richard Zedník*), slovāku hokejists
* 1981. gads.:
** Tūra Bergere (*Tora Berger*), norvēģu biatloniste
** Fabians Kančellāra (*Fabian Cancellara*), Šveices riteņbraucējs
* 1982. gads — Timo Gloks (*Timo Glock*), vācu autosportists
* 1995. gads — Pjērluidži Golīni (*Pierluigi Gollini*), itāļu futbolists
* 1997. gads — Gleisons Bremers (*Gleison Bremer*), brazīliešu futbolists

## Miruši
* 1227. gads — Honorijs III (*Honorius III*), Romas pāvests (dzimis 1148. gadā)
* 1314. gads — Žaks de Molē (*Jacques de Molay*), pēdējais templiešu lielmestrs (dzimis 1243. gadā)
* 1583. gads — Magnuss, Dānijas princis, Sāmsalas-Vīkas bīskaps, Kurzemes bīskaps, Igaunijas firsts un Livonijas karalis (dzimis 1540. gadā)
* 1584. gads — Ivans IV Bargais (*Иоaнн IV*), Krievijas cars (dzimis 1530. gadā)
* 1745. gads — Roberts Volpols (*Robert Walpole*), britu politiķis (dzimis 1676. gadā)
* 1871. gads — Augusts De Morgans (*Augustus De Morgan*), britu matemātiķis (dzimis 1806. gadā)
* 1907. gads — Marselēns Bertlo (*Marcellin Berthelot*), franču ķīmiķis (dzimis 1827. gadā)
* 1945. gads — Vilhelms Purvītis, latviešu gleznotājs (dzimis 1872. gadā)
* 1956. gads — Benžamins Gleizers (*Benjamin Glazer*), Ziemeļīrijas scenārists un kinorežisors (dzimis 1887. gadā)
* 1980. gads — Ērihs Fromms (*Erich Fromm*), ebreju izcelsmes Vācijas un ASV psihoanalītiķis, filozofs un sociālpsihologs (dzimis 1900. gadā)
* 1982. gads — Vasilijs Čuikovs (*Василий Чуйков*), PSRS karavadonis (dzimis 1900. gadā)
* 1983. gads — Umberto II (*Umberto II*), Itālijas karalis (dzimis 1904. gadā)
* 1990. gads — Robins Hariss (*Robin Harris*), ASV aktieris un komiķis (dzimis 1953. gadā)
* 1993. gads — Kenets Boldings (*Kenneth Boulding*), ASV ekonomists, sistēmanalītiķis un dzejnieks (dzimis 1910. gadā)
* 2003. gads — Ādams Osborns (*Adam Osborne*), britu datoru pionieris (dzimis 1939. gadā)
* 2008. gads — Entonijs Mingella (*Anthony Minghella*), angļu dramaturgs un režisors (dzimis 1954. gadā)
* 2017. gads — Alberts Legzdiņš, ASV latviešu ģitārists, komponists un dziedātājs (dzimis 1933. gadā)
* 2020. gads:
** Juta Strīķe, Latvijas politiķe un iekšlietu un korupcijas apkarošanas darbiniece (dzimusi 1970. gadā)
** Alfreds Vordens (*Alfred Worden*), ASV kosmonauts (dzimis 1932. gadā)
* 2022. gads — Roberts Ķīlis, latviešu sociālantropologs, pasniedzējs un politiķis (dzimis 1968. gadā)
* 2023. gads — Viktors Hausmanis, latviešu literatūras un teātra zinātnieks (dzimis 1931. gadā)
* 2024. gads:
** Konstantīns Koļcovs (*Константин Кольцов*), Baltkrievijas hokejists (dzimis 1981. gadā)
** Tomass Stefords (*Thomas Stafford*), ASV kosmonauts, lidotājs (dzimis 1930. gadā)
* 2025. gads — Fjodors Malihins (*Фёдор Малыхин*), krievu hokejists (dzimis 1990. gadā)

## Svētku un piemiņas dienas
* Nacionālā biodīzeļa diena (ASV)